Stian Heimlund Skjæveland

Stian Heimlund Skjæveland (født 19. november 1973 i Stavanger) er en norsk figurativ kunstner og skulptør. 


Heimlund Skjæveland har utdannelse fra Kunstskolen i Bergen (KiB), Merkantilt Institutt (MI) avd. Bergen og Tegne- og maleskolen i Bergen. Han har arbeidet som billedkunstner siden 1995 og driver eget galleri, Galleri Skjæveland i Jørpeland by, der han vokste opp og er bosatt.

Stian Heimlund Skjæveland har blant annet laget narrative landskapsmotiver og figurkomposisjoner i olje. Maleriene hans tar utgangspunkt i Goethes farvelære og han vektlegger kontrasten mellom lys og mørke, i såkalt chiaroscuro-teknikk. Han henter blant annet inspirasjon fra naturen i Ryfylke og kunstnere som Leonardo da Vinci, Caravaggio, Rembrandt, Lars Hertervig og Lucian Freud.«Stabukk midt i strevet», artikkel fra Mitt Ryfylke nummer 3, 2013  

Solspeilet på Jørpeland
I september 2016 ble skulpturen Solspeilet installert på Klungholmen i Jørpeland i Strand kommune. Solspeilet er produsert i rustfritt stål og er 8 meter høyt og rager 14 moh. Det ligner en egyptisk pyramide og er omkranset av 12 bautaer som har en diameter på 8 meter. Solspeilet er dekorert med historiske symboler, runer og ornamenter fra blant annet Osebergskipet. Verket har møtt mye motstand, spesielt fra Naturvernforbundet.

Solspeilet ble finansiert av det private næringsliv, Rogaland fylkeskommune, Strand kommune og Ryfylkefondet.

 Utstillinger (utvalg) 
 2014: Lysefjord-Helleren – separatutstilling, Lysefjorden
 2007–2013: Galleri Skjæveland –  permanentutstilling, Jørpeland
 2011: Galleri Skjæveland – gruppeutstilling, "Pathos" med Erik Sæter Jørgensen
 2011: R-Open – åpne atelierer, Rogaland
 2011: Spinneriet – gruppeutstilling med Solveig Nessa og performance med Liv Reidun Brakstad, Hjelmeland
 2008: Mølleparken – gruppeutstilling med Kjell Johannessen, Tau
 2006: Galleri OS – separatutstilling, Sandnes
 2006: Galleri Loyd – separatutstilling, OsloGalleri Loyd f.o.m 01.11 - t.o.m. 03.12 «Separatutstillinger: […] Heimlund Skjæveland «Dreams» […]»Oslopuls I Balders gate 11 på Frogner har nok et galleri åpnet. Galleri Lloyd ligger i et eget hus på 200 kvm, og skal ifølge gallerist Roger Loyd  «vise mest mulig av kvaliteten som vi finner i mangfoldet innen norsk og internasjonal samtidskunst». Blant de første separatutstillerne er Kari Middelthon, Hannu Konttinen, Heimlund Skjæveland og Rita Lie
 2000: Dale's galleri – gruppeutstilling, Karmøy
 2002, 2004 og 2005: Focus – separatutstilling, Stavanger
 2002: Galleri 1897 – gruppeutstilling, Kristiansand
 1996, 1998, 1999 og 2002: Galleri Sagholmen – separatutstilling, Jørpeland
 1996: Ryfylkeutstillingen – gruppeutstilling, Strand, Hjelmeland, Forsand, Suldal, Finnøy

 Bibliografi 
 Når dagen gryr, JJD bokforlag (1999), ISBN 82-7096-320-8 i samarbeid med vokalist i Ryfylke Visegruppe, Tor Gudmund Selvær.

 Referanser 

 Eksterne lenker 


Kategori:Norske malere
Kategori:Norske tegnere
Kategori:Norske billedkunstnere
Kategori:Personer fra Strand kommune